Indledende drøftelse af kvalitetsstandarder på vej- og parkområdet 
Sagsfremstilling 
3.      Indledende drøftelse af kvalitetsstandarder på vej- og parkområdet  
                                                                                                                        Åbent 
Sagsnr.: 326-2015-20673       J.nr.: 88.00.00            Albert Skov.: 326-2015-124257 
  
[adresse] 
Kommunalbestyrelsen har været optaget af at få en bedre forventningsafstemning i forhold til det serviceniveau, som 
er tilknyttet vej- og parkområdet. Der er på den baggrund igangsat et arbejde, som skal skabe grundlag for og 
overblik over de opgaver, der skal udføres - og med hvilken hyppighed og kvalitet.  
  
Samtidig skal dette arbejde sammentænkes med de nuværende budgetter, idet der tidligere er gjort opmærksom 
på, at der ikke er en gennemskuelig sammenhæng mellem forventninger og budget.  
  
I forbindelse med denne indledende drøftelse af kvalitetsstandarder, gives for det første et overblik over typer af 
opgaver og indikationer om serviceniveau på de enkelte typer af opgaver, og for det andet lægges der op til en 
indledende dialog, som administrationen vil indtænke i forbindelse med udvalgets næste behandling af 
kvalitetsstandarderne. 
  
Kvalitetsstandarderne skal være med til at skabe grundlag for udvalgets og kommunalbestyrelsens behandling af 
udbudsmateriale - jævnfør den vedtagne tidsplan for konkurrenceudsættelsen af vej- og parkområdet.  
  
På baggrund af udvalgets drøftelser færdiggøres kvalitetsstandarderne, og de fremlægges herefter på ny. 
  
Kvalitetsstandarderne og udvalgets drøftelser sammenholdt med de eksisterende budgetrammer på området vil 
blive konkretiseret i det efterfølgende oplæg til udbudsmateriale. Oplægget til udbudsmateriale vil blive fremlagt i 
eftersommeren 2015.  
  
Opgaverne på vej- og parkområdet betragtes i tre niveauer - basisopgaver, bestillingsarbejde og specialopgaver, 
der ikke kan beskrives på forhånd.  
  
Kvalitetsstandarderne er inddelt i 15 dele.  
· Renhold 
· Græs 
· Stauder og sommerblomster 
· Buske, krat og hegn 
· Træer og skov 
· Hække 
· Faste belægninger 
· Løse belægninger 
· Inventar 
· Søer, moser og gadekær 
· Sten- og jorddiger 
· Diverse (opkridtning af boldbaner, klargøring af tennisanlæg og invasive arter) 
· Vedligehold af vejrabatter 
· Vejafvandingsanlæg, og 
· Skiltning og afmærkning. 
 
Hver del indeholder en kort beskrivelse og en angivelse af tilstandskrav, udførelseskrav og udførelsesperiode. 
Beskrivelsen er på alle relevante steder opdelt i underelementer, der hver især både indeholder beskrivelse og 
angivelse af tilstandskrav, udførelseskrav og udførelsesperiode. 
  
Udover tilstandskrav, udførelseskrav og udførelsesperiode indeholder nogle af kvalitetsstandarderne også angivelse 
af bestillingsarbejde. Bestillingsarbejde er arbejder og ydelser, der eventuelt vil kunne tildeles udover det der 
fremgår af tilstandskrav, udførelseskrav og udførelsesperiode.  
  
Som eksempel på en basisopgave er kan nævnes afsnit [adresse]: Græs, der er opdelt i brugsplæner, græsflader, 
fællesgræs, naturgræs, rabatgræs, sportsplæner, opvisningsbaner, træningsbaner og kunstgræs. Hver af disse 
indeholder en kort beskrivelse samt angivelse af tilstandskrav, udførelseskrav og udførelsesperiode. Tilsvarende er 
eksempelvis hække opdelt i pur, hæk og fritvoksende hæk. Og træer og skov er opdelt i fuldkronede træer, 
trægrupper, formede træer, skov og lunde. For hver underopdeling er en kort beskrivelse samt angivelse af 
tilstandskrav, udførelseskrav og udførelsesperiode.  
  
Et eksempel på beskrivelse af bestillingsarbejde er beskrivelserne der fremgår af 6.3 D3: [adresse]. 
  
De 15 kvalitetsstandarder er fordelt på cirka 450 plejeplaner, der karakteriserer et geografisk område i kommunen. 
En plejeplan kan således indeholde elementer fra flere kvalitetsstandarder. Beskrivelserne i de kvalitetsstandarder, 
der er omfattet af den pågældende plejeplan, beskriver dermed kravet til vedligeholdelsen af den pågældende 
lokalitet. 
  
Som Bilag 1 er vedlagt udkast til kvalitetsstandarder, som de foreligger nu, og som Bilag 2 er til illustration vedlagt et 
eksempel på en plejeplan, hvor der er indarbejdet elementer fra flere kvalitetsstandarder. 
  
Der er ikke på nuværende tidspunkt lavet en præcis beregning, der vil kunne eftervise, om der er overensstemmelse 
mellem kvalitetsstanderne og den økonomiske ramme. Beregningen vil foreligge ved den endelige fastlæggelse af 
serviceniveau. 
  
BEHANDLING 
Teknik- og Miljøudvalget. 
  
INDSTILLING 
· Chefen for Vej, Ejendom og Affald indstiller, at udkastet til kvalitetsstandarder drøftes med henblik på at give 
administrationen pejlemærker til det fremadrettede arbejde med beslutningsgrundlag. 
  
ØKONOMISKE KONSEKVENSER 
Der kan ikke på nuværende tidspunkt peges på økonomiske konsekvenser. Kvalitetsstandarderne er ikke så 
færdige, at der kan laves en præcis beregning, der vil kunne eftervise, om der er overensstemmelse mellem 
kvalitetsstanderne og den økonomiske ramme. 
  
  
Bilag 
  
  
  
  
  
Teknik- og Miljøudvalgets møde den 4. maj 2015: 
Udvalget drøftede det foreløbige udkast til kvalitetsstandarder - og ønskede, at der arrangeres en 
temadrøftelse vedrørende serviceniveau.  
Bilag 1 - Udkast til kvalitetsstandarder 
326-2015-139990 
Bilag 2 - Eksempel på en plejeplan 
326-2015-124838 
